Diari Oficial de la Generalitat Valenciana


Sumari del DOGV 6003, del 29-04-2009 (2009/4579)

RESOLUCIÓ de 17 d'abril de 2009, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2009, subvencions per aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4579


Data del document
:   17-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * indústria pesquera
    * ajuda pública
    * pescador
    * suport econòmic
    * flota pesquera
    * vaixell pesquer
    * IFOP
    * aqüicultura

RESOLUCIÓ de 17 d'abril de 2009, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2009, subvencions per aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural. [2009/4579]  
Vist que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim destinat a estes. I és que estos extrems depenen de la llei anual de pressupostos, en estos moments la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924, de 31.12.2008).  
Les Ordes de 26 de novembre de 2007 i de 2 de febrer de 2009, de la Conselleria d'Agricultura, Pesca i Alimentació, establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008 i DOCV núm. 5955, de 16 de febrer de 2009, respectivament), tot això dins de l'àmbit del Reglament (CE) número 1198/2006, del Consell, de 27 de juliol de 2006, del Fons Europeu de Pesca (FEP) referent a les mesures regulades en el seu títol IV. En l'esmentat títol IV (art. 24) es regulen les ajudes públiques a l'aturada temporal de les activitats pesqueres, les quals estan recolzades per l'Orde APA/254/2008, de 31 de gener, pel qual s'establix un Pla Integral de Gestió per a la Conservació dels Recursos Pesquers del Mediterrani, i l'Orde ARM/250/2009, de 12 de febrer, del Ministeri de Medi Ambient, i Medi Rural i Marí, per la qual s'establix una aturada temporal per a les flotes incloses en el Pla de Gestió per a la Conservació dels Recursos Pesquers en el Mediterrani. Li és, així mateix, d'aplicació el Reglament (CE) 744/2008, pel qual s'establix una acció específica temporal per a promoure la reestructuració de les flotes pesqueres de la Comunitat Europea afectades per la crisi econòmica.  
L'article 9 de l'Orde de 26 de novembre de 2007, de la Conselleria d'Agricultura, Pesca i Alimentació, preveu que en cap cas la contribució pública nacional i europea podrà superar els límits que s'establixen el Reglament del SYG 5604/2006, de 27 de juliol. El qual en l'article 7, punt 2, establix que els articles 87, 88 i 89 del Tractat no seran aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu. El programa operatiu va ser aprovat per Decisió de la Comissió de data 13 de desembre de 2007 (NOS 8424 ES 14 FPO 001).  
Per això, vista la proposta de la directora general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:  
Primer  
Les subvencions regulades en les disposicions de la Conselleria d'Agricultura, Pesca i Alimentació, esmentades en este apartat i gestionades per la Direcció General d'Empreses Agroalimentàries i Desenvolupament del Medi Rural, es concediran, en l'exercici 2009, a càrrec de les línies de subvenció i pels imports globals màxims que s'assenyalen, d'acord amb la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924, de 31.12.2008).  
La data límit per a la presentació de sol·licituds d'ajuda serà de 15 dies comptats a partir de la publicació d'esta resolució.  
Programa 714.10, d'Ordenació i Millora de la Producció Pesquera.  
Línia T1607000.  
Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008) i Orde de 2 de febrer de 2009, de la Conselleria d'Agricultura, Pesca i Alimentació, per la qual es modifica l'Orde de 26 de novembre de 2007 (DOCV núm. 5955, de 16 de febrer de 2009).  
Esta línia d'ajudes està cofinançada amb fons finalistes procedents de la Comunitat Europea a través del Fons Europeu de Pesca (FEP) i del Ministeri d'Agricultura, Pesca i Alimentació, la seua distribució és la següent:  
Anualitat 2009  
Import global màxim: 4.600.000,00 euros  
- Fons Europeu de Pesca: 920.000,00 euros  
- Ministeri d'Agricultura, Pesca i Alimentació: 230.000,00 euros  
- Generalitat: 3.450.000,00 euros  
Segon  
El programa operatiu del Fons Europeu de Pesca d'Espanya aprovat per Decisió de la Comissió de 13.12.2007 (EZH 8476 ES 14 FPO 001) està inserit en la web del Ministeri d'Agricultura, Pesca i Alimentació en l'adreça: www.mapa.es/pesca/pags/programa\_fep/Programaoperativo.pdf.  
Tercer  
Les ajudes regulades per les disposicions de l'esmentada orde es tramitaran d'acord amb les seues pròpies bases reguladores i, subsidiàriament, per allò que es disposa en la Llei 38/2003, de 17 de novembre, General de Subvencions, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Este acte posa fi a la via administrativa, i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 d'abril de 2009.- La consellera d'Agricultura, Pesca i Alimentació: Maritina Hernández Miñana.